Wallis-SA-toets dompel VSA Rugby in geldkrisis | Maroela Media
Die wedstryd in Washington is deur Rugby International Marketing (RIM) aangebied, 'n maatskappy waarin VSA Rugby 'n aandeel van 75% het.
Luidens berigte is die deelnemende spanne elk £550 000 (nagenoeg R10 miljoen) gewaarborg.
RIM moes glo 27 000 kaartjies verkoop om gelyk te breek, maar omdat albei lande erg verswakte spanne in die veld gestoot het, is skaars meer as 20 000 kaartjies verkoop.
Na wat berig word, moet die lening ook help om die waarborg aan Suid-Afrika en Wallis na te kom.
Dit lyk na 'n klassieke geval van die een se brood is die ander se dood.
Die maatskappy was reeds geldelik in die verknorsing nadat sy TV-onderneming, The Rugby Channel, glo die afgelope twee jaar 'n verlies van $4 miljoen (sowat R53 miljoen) gely het. Dis verlede maand verkoop, glo teen 'n appel en 'n ei, om verdere verliese te voorkom.
Will Chang, RIM se voorsitter, en nóg vier van die onderneming se ses direkteure het intussen bedank.
Die WR-lening bedra glo etlike miljoene ponde, en moet ná die sewestoernooi terugbetaal word.
WR ontken dat laasgenoemde toernooi in gedrang was, en sê die lening is bloot om VSA Rugby te help om koste te dra wat vooruit betaalbaar is.
Daar word ook berig dat die Engelse Rugbyunie (RFU) en die Londense klub Harlequins die geskatte £1,4 miljoen (ongeveer R25 miljoen) wat hulle in RIM belê het, afgeskryf het.
Ja nee mooi manne. Mooi Rassie mooi Saru! Ook super slim dat hul dit daar gaan speel waar die meeste mense American Football,Baseball en Basketball verkies ne.. Dit was ook so n suksesvolle kwota toets was dit nie waar die eindresultaat die Oud Springbok maar net nog stap verder laat geval het op die wereld ranglys…Bwahahahaaa…hou so aan soos ou Wezley gese het" die span sal die ding doen"…..En nou die finansieele vernkorsing wat die VSA mee moet sit oor Rassie hulle besluit om diepte te gaan soek op internasionale vlak…Toets vlak nogal!!! En sommiges se die ouens soos Wesley… Lees meer »